**LĒMUMS**

Liepājā

|  |  |
| --- | --- |
| 2023.gada 26.janvārī | Nr.2/1  (prot. Nr.1, 2.§) |

Par projektu “Atvērto datu pieejamības

un apstrādes stiprināšana vietējas

izaugsmes un pilsētas pārveides

veicināšanai”

Pamatojoties uz Pašvaldību likuma 4.panta pirmās daļas 12.punktu, 10.panta pirmās daļas pirmo teikumu, 51.panta pirmo, trešo un piekto daļu un 72.pantu, Eiropas Savienības Kohēzijas politikas mērķa “Eiropas teritoriālā sadarbība” starpreģionu sadarbības programmu “INTERREG EUROPE 2021.-2027.gadam”, Liepājas valstspilsētas un Dienvidkurzemes novada attīstības programmas 2022.-2027.gadam Liepājas valstspilsētas rīcības un investīciju plāna projektu JPr\_104 “Atvērto datu pieejamības un apstrādes stiprināšana vietējas izaugsmes un pilsētas pārveides veicināšanai”, izskatot Liepājas valstspilsētas pašvaldības domes pastāvīgās Pilsētas attīstības komitejas 2023.gada 19.janvāra lēmumu (sēdes protokols Nr.1) un pastāvīgās Finanšu komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atbalstīt Liepājas pilsētas pašvaldības iestādes “Liepājas pilsētas pašvaldības administrācija” dalību projektā “Atvērto datu pieejamības un apstrādes stiprināšana vietējas izaugsmes un pilsētas pārveides veicināšanai” (“Strengthening the availability and processing of Open Data to support local growth and urban transformation”, akronīms - OD4GROWTH, (turpmāk - Projekts) Eiropas Savienības Kohēzijas politikas mērķa “Eiropas teritoriālā sadarbība” starpreģionu sadarbības programmas “INTERREG EUROPE 2021.-2027.gadam” ietvaros.

2. Apstiprināt Projekta kopējās attiecināmās izmaksas147 344,00 EUR (viens simts četrdesmit septiņi tūkstoši trīs simti četrdesmit četri *euro*) apmērā, no kurām:

2.1. Eiropas Reģionālā attīstības fonda finansējums (80%) - 117 875,20 EUR;

2.2. Liepājas valstspilsētas pašvaldības līdzfinansējums (20%) - 29 468,80 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 29 468,80 EUR (divdesmit deviņi tūkstoši četri simti sešdesmit astoņi *euro* un 80centi) apmērā sadalījumā pa gadiem:

3.1. 2023.gadā - 4617,20 EUR;

3.2. 2024.gadā - 14 617,20 EUR;

3.3. 2025.gadā - 5617,20 EUR;

3.4. 2026.gadā - 4617,20 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 117 875,20 EUR (viens simts septiņpadsmit tūkstoši astoņi simti septiņdesmit pieci *euro* un 20centi) apmērā sadalījumā pa gadiem:

4.1. 2023.gadā - 18 468,80 EUR;

4.2. 2024.gadā - 58 468,80 EUR;

4.3. 2025.gadā - 22 468,80 EUR;

4.4. 2026.gadā - 18 468,80 EUR.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Uzdot Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei iekļaut projektu “Atvērto datu pieejamības un apstrādes stiprināšana vietējas izaugsmes un pilsētas pārveides veicināšanai” (“Strengthening the availability and processing of Open Data to support local growth and urban transformation” (OD4GROWTH)) Liepājas valstspilsētas un Dienvidkurzemes novada attīstības programmas 2022.-2027.gadam pielikumā “Liepājas valstspilsētas Rīcības un investīciju plāns 2022.-2027.gadam”.

9. Pilnvarot Liepājas valstspilsētas pašvaldības izpilddirektoru parakstīt ar Projekta īstenošanu saistīto dokumentāciju (tai skaitā, bet ne tikai, Projekta pieteikumu, Projekta finansēšanas līgumu, Projektu un tā izpildi pamatojošos dokumentus, atskaites).

10. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Attīstības pārvaldei, IT daļai, Juridiskajai daļai, Finanšu pārvaldei | |